Diari Oficial de la Generalitat Valenciana


Sumari del DOGV 10277, del 11-12-2024 (2024/13346)

RESOLUCIÓ de 3 de desembre de 2024, de la Direcció General de Formació Professional i de la Direcció General de Centres Docents, per la qual es determinen les hores lectives de tutoria de Formació Professional Dual per als centres docents privats concertats, curs 2024/2025, amb caràcter de màxim.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10144

Data del DOGV
:   11-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13983

CVE
:   UZFF-U-9804-48830

Data del document
:   03-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * educació
    * ensenyament professional

L'article 11.9 de la Llei 8/2023, de 27 de desembre, de pressupostos de la Generalitat per a l'exercici 2024 (DOGV  9756, 30.12.2023), establix que els centres que disposen de projectes de Formació Professional Dual aprovats i en funcionament podran disposar de fins a 6 hores addicionals de professorat a les contingudes amb caràcter general en els mòduls econòmics de l'annex I d'esta llei, en el cicle formatiu de grau mitjà o de grau superior objecte d'esta modalitat, conforme al que s'establix en l'article  32 i concordants de l'Orde 5/2022, de 15 de febrer, de la Conselleria d'Educació, Cultura i Esport, per la qual es regulen determinats aspectes de l'ordenació de la Formació Professional Dual del sistema educatiu en la Comunitat Valenciana.

Les direccions generals de la Conselleria d'Educació, Cultura, Universitats i Ocupació, competents en matèria de Formació Professional Dual i en matèria de finançament de centres concertats, emetran les corresponents resolucions conjuntes en les quals consten les hores concedides i la relació nominal de docents per a la seua inclusió en nòmina de pagament delegat. A més, la direcció general de la Conselleria d'Educació, Cultura, Universitats i Ocupació, competent per raó de la matèria de finançament de centres concertats, abonarà les hores concedides en la nòmina de pagament delegat dels centres concertats.

Vista la Resolució de 27 d'agost  de 2024, de la Direcció General de Formació Professional i de la Direcció General de Centres Docents, per la qual s'establix el procediment, termini de sol·licitud i documentació a presentar per a la tramitació dels expedients per a l'abonament d'hores addicionals de tutoria de Formació Professional Dual als docents, mitjançant el sistema de pagament delegat dels centres privats concertats per al curs 2024/2025, i vistes les sol·licituds presentades pels centres docents conforme al procediment establit en esta.

Prenent en consideració que, conforme a l'article segon de la Resolució de 27 d'agost de 2024, de la Direcció General de Formació Professional i de la Direcció General de Centres Docents, els centres docents declaren sota la seua responsabilitat la veracitat i vigència de les dades de les sol·licituds presentades, i que estes dades consten en els mitjans informàtics de gestió del sistema educatiu (ITACA), que serà el mitjà que evidencie el nombre d'alumnes i empreses que té cada centre en FP Dual, en aquells cicles els projectes dels quals hagen sigut prèviament autoritzats per la Direcció General de Formació Professional.

Vist l'informe de data 29 de novembre de 2024, subscrit per la directora general de Formació Professional i comunicat a la Direcció General de Centres Docents, en el qual, prenent en consideració els criteris arreplegats en l'article 38 de l'Orde 5/2022, de 15 de febrer, de la Conselleria d'Educació, Cultura i Esport, que regula determinats aspectes de l'ordenació de la Formació Professional Dual del sistema educatiu en la Comunitat Valenciana, es proposa l'assignació del nombre d'hores lectives de tutoria de Formació Professional Dual o, si és el cas, la denegació o minoració del nombre d'hores de tutoria de Formació Professional Dual que correspon a cada sol·licitud, sense perjuí de la resta de criteris que competix a la Direcció General de Centres Docents.

Examinada la documentació aportada pels beneficiaris, es comprova que no es troben incursos en les prohibicions establides en l'article 13, paràgrafs 2 i 3, de la Llei 38/2003, de 17 de novembre, general de subvencions i estan al corrent de les obligacions per reintegrament de subvencions.

Per tot el que antecedix, fent ús de  les competències atorgades pel Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació, a proposta de la Subdirecció General de Formació Professional i de la Subdirecció General de Planificació Educativa i Centres Privats i Concertats,

RESOL

*Primer*

Autoritzar el màxim d'hores lectives de tutoria de Formació Professional Dual, als  centres docents privats concertats, per al curs 2024-25, que es detallen en l'annex únic.

*Segon*

No autoritzar hores lectives de tutoria de Formació Professional Dual, als  centres docents privats concertats, per al curs 2024-25, que es detallen en l'annex únic, pels motius que s’hi indiquen.

Contra la present resolució, que no posa fi a la via administrativa, les persones interessades podran interposar un recurs d'alçada davant el secretari autonòmic d'Educació, en el termini d'un mes a comptar des de l'endemà de la seua notificació, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.

  

València, 3 de desembre de 2024

Marta Armendia Santos

Directora general de Formació Professional

Jorge Cabo Martínez

Director general de Centres Docents

Esta disposició conté annexos. Consulteu-ne la versió en PDF.